Ονοματεπώνυμο: .....
Σχολείο: .....
Ημερομηνία: .....

# .....

ΑΙΤΙΑ

Εκδηλώνονται σημαντικές πολιτικές και ιδεολογικές διαφορές για το όραμα του μεταπολεμικού κόσμου σε παγκόσμιο επίπεδο.
Στη Διάσκεψη του Πότσδαμ (1945) οι νικήτριες δυνάμεις του Β’ Παγκοσμίου Πολέμου, ιδιαίτερα οι ΗΠΑ και η ΕΣΣΔ, διαφώνησαν για τη διαχείριση του μεταπολεμικού κόσμου, ιδιαίτερα σε ό,τι αφορούσε την Πολωνία και την Γερμανία.
Το μέλλον των χωρών της ανατολικής Ευρώπης και της Γερμανίας προκαλεί διαφωνίες και αποτελεί πεδίο έντονων διαβουλεύσεων μεταξύ των νικητών του Β΄ Παγκόσμιο πολέμου και κυρίως μεταξύ ΗΠΑ και ΕΣΣΔ.
ΓΕΓΟΝΟΤΑ

Από το 1950 ως το 1953 έγινε ο Πόλεμος της Κορέας, μεταξύ της Βόρειας και της Νότιας Κορέας και συμμετοχή στρατευμάτων τόσο από το στρατόπεδο των ΗΠΑ όσο και από αυτό της Σοβιετικής Ένωσης και της Κίνας.
Το 1961 υψώθηκε από την Λαοκρατική Δημοκρατία της Γερμανίας (Ανατολική Γερμανία) τείχος στο εσωτερικό του Βερολίνου, με σκοπό να εμποδίσει τους κατοίκους της να φεύγουν προς το δυτικό Βερολίνο.
Την περίοδο 1979-1983 το ΝΑΤΟ αποφασίζει να αναπτύξει νέους αμερικάνικους πυραύλους μέσου βεληνεκούς στην Ευρώπη, σε απάντηση των αντίστοιχων σοβιετικών.
ΣΥΝΕΠΕΙΕΣ

Γιγαντώνεται η στρατιωτικοβιομηχανική παραγωγή στρατιωτικού υλικού μεταξύ των αντιπάλων συνασπισμών σε όλη τη μεταπολεμική περίοδο.
Οι τεράστιες δαπάνες παραγωγής στρατιωτικού υλικού στο πλαίσιο των ανταγωνιστικών εξοπλισμών κλονίζουν την παγκόσμια οικονομία.
Το ενδεχόμενο ενός καταστροφικού πυρηνικού πολέμου, αιωρείται συνεχώς σε παγκόσμιο επίπεδο και διαμορφώνει ένα περιβάλλον ισορροπίας τρόμου, φόβου και αβεβαιότητας.
Αξιοποιώ τις συγκεκριμένες αναφορές αλλά κι άλλες γνώσεις για το θέμα και δημιουργώ κείμενο για τα αίτια, τα γεγονότα και τις συνέπειες του Ψυχρού πολέμου.